Robert Hooke

Robert Hooke (18. juuli 1635 – 3. märts 1703) oli Inglise füüsik ja loodusteadlane, kes mängis tähtsat rolli 17. sajandi teadusrevolutsioonis.
 Elulugu 
pisi|Korgitamme rakud ja mimoosilehed mikroskoobi all. Illustratsioon Robert Hooke'i raamatust "Micrographia" (1665).
Hooke'i paelus teadus, eriti bioloogia, juba varajases lapsepõlves. Tema isa John Hooke oli vaimulik. Kolme vanema venna eeskujul pidi ka Robertist saama oma isa kirikus töötav vaimulik. Kuna aga teda vaevasid õpingute ajal sagedased peavalud, kartsid vanemad, et Robert ei jõua täiskasvanuikka, ja lõpetasid tema õpetamise.

Aastal 1653 hakkas ta Oxfordi Christ Churchi kiriku koorilauljaks. Sel ajal kohtus ta keemiku ja füüsiku Robert Boyle'iga, kes värbas ta oma õpilaseks. On arvatud, et Boyle'i seaduse tõestas tegelikult Robert Hooke, kuna Boyle ei olnud matemaatik.

 Teadustöö 
pisi|Hooke'i mikroskoop. Illustratsioon raamatust "Micrographia" (1665).
pisi|Kirp mikroskoobi all. Illustratsioon raamatust "Micrographia" (1665).
Aastal 1660 avastas Hooke tahke keha elastse deformatsiooni seaduse (Hooke'i seadus).

1662. aastal kutsuti ta Londoni Kuningliku Seltsi eksperimentide kuraatoriks (Curator of Experiments), kellena ta vastutas seltsile saadetud ideede tõestamise eest.

Hooke täiustas ka mikroskoopi ja avastas sellega pudelikorgi tükist taimede rakulise ehituse. Inglise kuningas Charles II palus Hooke'il uurida putukaid. Hooke uuris omal algatusel lisaks kangast, lehti, vilke, klaasi, ränikivi, külmunud uriini ja adru. Ta vaatles oma vere kandumist täi kehasse, kõrvetas ennast happe jälgimiseks.

Oma tähelepanekud mikroskoobiga avaldas ta 1665. aastal ilmunud raamatus "Micrographia".

 Mälestuse jäädvustamine 

Hooke'i järgi on muu hulgas nimetatud asteroid 3514 Hooke (1971 UJ), Robert Hooke'i Teaduskeskus Londonis, Hooke'i medal, Hooke'i kraater KuulAstroLink Planetenkunde, Veebiversioon (vaadatud 03.10.2013) (saksa keeles) ja Marsil.

 Viited 

Kategooria:Inglise teadlased
Kategooria:Inglise füüsikud
Kategooria:Londoni Kuningliku Seltsi liikmed
Kategooria:Sündinud 1635
Kategooria:Surnud 1703